കടന്നല് കൂടിനെ ഭയന്ന് കോളനിവാസികള് മാനന്തവാടി: കാട്ടിക്കുളം, എടയൂര്കുന്ന് പുഴവയല് കോളനിയുടെ മധ്യത്തിലായുള്ള മരത്തില് പ്രത്യക്ഷപ്പെട്ട വലിയ കടന്നല് കുട് കോളനിവാസികള്ക്ക് ഭീഷണിയായി. ഏഴോളം കുടുംബങ്ങള് കോളനിയില് താമസിക്കുന്നുണ്ട്. വൈദ്യുതി ലൈനിന് മുകളിലാണ് കടന്നല് കൂട്. ചെറിയ കുട്ടികളുള്ള കോളനിയില് കടന്നലുകള് ഇളകുന്നത് വലിയ അപകടത്തിന് കാരണമാവും. പലരും കുട്ടികളെ ബന്ധുവീടുകളില് കൊണ്ട് വിട്ടിരിക്കുകയാണ്. തങ്ങള്ക്ക് ഭീഷണിയായ കടന്നല്കൂട് നശിപ്പിക്കാന് അടിയന്തിര നടപടിയെടുക്കണമെന്ന് അധികൃതരുടെ ശ്രദ്ധയില്പ്പെടുത്തിയെങ്കിലും യാതൊരു നടപടിയും ഉണ്ടായില്ലെന്ന് കോളനിവാസികള് പറഞ്ഞു. ജീവന് തന്നെ ഭീഷണിയാവുന്ന കടന്നലുകളെ ഭയന്നാണ് കോളനിവാസികള് ഇവിടെ കഴിയുന്നത്.